รัฐบาลไทย-ข่าวทำเนียบรัฐบาล-พระราชพิธีพืชมงคลจรดพระนังคัลแรกนาขวัญ ปีพุทธศักราช 2561
วันอังคารที่ 15 พฤษภาคม 2561
พระราชพิธีพืชมงคลจรดพระนังคัลแรกนาขวัญ ปีพุทธศักราช 2561
พระราชพิธีพืชมงคลจรดพระนังคัลแรกนาขวัญ ปีพุทธศักราช 2561 ทําขวัญธัญญาหารพืชพันธุ์         มอบความเชื่อมั่นสู่เกษตรกรไทย
วันจันทร์ที่ 14 พฤษภาคม 2561 เวลาประมาณ 08.30 น. สมเด็จพระเจ้าอยู่หัวมหาวชิราลงกรณ บดินทรเทพยวรางกูร เสด็จพระราชดําเนินโดยรถยนต์พระที่นั่งมายังพลับพลาที่ประทับ ณ บริเวณมณฑลพิธีท้องสนามหลวง เพื่อเป็นองค์ประธานในงานพระราชพิธีพืชมงคลจรดพระนังคัลแรกนาขวัญ
ปีพุทธศักราช 2561 ฤกษ์พิธีไถหว่าน ระหว่างเวลา 08.29 – 09.19 น. ณ มณฑลพิธีท้องสนามหลวง
พระราชพิธีพืชมงคลจรดพระนังคัลแรกนาขวัญ ประกอบด้วยพระราชพิธี 2 พิธีรวมกัน คือ พระราชพิธีพืชมงคล อันเป็นพิธีสงฆ์ ซึ่งเป็นการประกอบพระราชพิธีวันแรกที่พระอุโบสถวัดพระศรีรัตนศาสดาราม ในวันอาทิตย์ที่ 13 พฤษภาคม 2561 และพระราชพิธีจรดพระนังคัลแรกนาขวัญ (วันไถหว่าน) อันเป็นพิธีพราหมณ์ โดยประกอบพระราชพิธีในวันจันทร์ที่ 14 พฤษภาคม 2561 ณ มณฑลพิธีท้องสนามหลวง
ทั้งนี้ พระราชพิธีจรดพระนังคัลแรกนาขวัญ เป็นพิธีการซึ่งกระทําขึ้นเพื่อความเป็นสิริมงคลและส่งเสริม บํารุงขวัญเกษตรกร เพื่อให้เกิดความมั่นใจในการเพาะปลูก ซึ่งกําหนดจัดขึ้นในเดือนหกของทุกปีอันถือเป็นเวลาที่เหมาะสมในการเริ่มต้นฤดูกาลแห่งการทํานา
การจัดพระราชพิธีจรดพระนังคัลแรกนาขวัญในปีนี้ ฤกษ์การไถหว่านอยู่ระหว่างช่วงเวลา 08.29 – 09.19 น. ผู้ทําหน้าที่เป็นพระยาแรกนาปี 2561 คือ นายเลิศวิโรจน์ โกวัฒนะ ปลัดกระทรวงเกษตรและสหกรณ์ ส่วนเทพีคู่หาบทอง ได้แก่ นางสาวนันทวัน สุวรรณสถิตย์ นักวิชาการสิ่งแวดล้อมชํานาญการ กรมชลประทาน นางสาวพรพิมล ศิริการ นักวิชาการเกษตรชํานาญการ กรมส่งเสริมการเกษตร เทพีคู่หาบเงิน ได้แก่ นางสาวกันยารัตน์ นาคกูล นักวิเคราะห์นโยบายและแผนชํานาญการ สํานักงานปลัดกระทรวงเกษตรและสหกรณ์ และนางสาวดวงพร งามประดิษฐ์ นักจัดการงานทั่วไปปฏิบัติการ กรมวิชาการเกษตร คู่เคียงมีจํานวน 16 ราย และผู้เชิญเครื่องอิสริยยศ จํานวน 4 ราย พระโคแรกนา ได้แก่ พระโคพอ และพระโคเพียง โดยพระโคพอ มีความสูง 164 เซนติเมตร ความยาวลําตัว 218 เซนติเมตร ความสมบูรณ์รอบอก 213 เซนติเมตร อายุ 6 ปี ส่วนพระโคเพียง มีความสูง 167 เซนติเมตร ความยาวลําตัว 231 เซนติเมตร ความสมบูรณ์รอบอก 201 เซนติเมตร อายุ 6 ปี พระโคสํารอง ได้แก่ พระโคเพิ่ม และพระโคพูล
ในวันประกอบพระราชพิธีนั้น จะได้มีการพยากรณ์ถึงความสมบูรณ์ของพืชพันธุ์ธัญญาหารของประเทศ พระยาแรกนาได้ตั้งสัตยาธิษฐานเสี่ยงทายหยิบผ้านุ่งแต่งกาย ซึ่งแต่ละผืนล้วนมีความหมายแตกต่างกันออกไป ได้แก่ หากหยิบได้ผ้า 4 คืบ พยากรณ์ว่าน้ําจะมากสักหน่อย นาในที่ดอนจะได้ผลบริบูรณ์ดี นาในที่ลุ่มอาจจะเสียหายบ้าง ได้ผลไม่เต็มที่ หยิบได้ผ้า 5 คืบ พยากรณ์ว่า น้ําในปีนี้จะมีปริมาณพอดี ข้าวกล้าในนาจะได้ผลบริบูรณ์ และผลาหาร มังสาหาร จะอุดมสมบูรณ์ดี หยิบได้ผ้า 6 คืบ พยากรณ์ว่า น้ําจะน้อย นาในที่ลุ่ม จะได้ผลบริบูรณ์ดี แต่นาในที่ดอนจะเสียหายบ้าง ไม่ได้ผลเต็มที่
ในการนี้ นายสัตวแพทย์ธนิตย์ เอนกวิทย์ รองปลัดกระทรวงเกษตรและสหกรณ์ ทําหน้าที่ถวายรายงานการพยากรณ์ เสี่ยงทายผ้านุ่งของพระยาแรกนา และพระโคกินเลี้ยง
นอกจากนี้พราหมณ์จะเสี่ยงทายของกิน 7 สิ่ง ที่ตั้งเลี้ยงพระโค ซึ่งผลเสี่ยงทาย คือ หากพระโคกิน ข้าวหรือข้าวโพด พยากรณ์ว่า ธัญญาหาร ผลาหาร จะบริบูรณ์ดี พระโคกินถั่วหรืองา พยากรณ์ว่า ผลาหาร ภักษาหาร จะอุดมสมบูรณ์ดี พระโคกินน้ําหรือหญ้า พยากรณ์ว่า น้ําท่าจะบริบูรณ์พอสมควร ธัญญาหาร ผลาหาร ภักษาหาร มังสาหาร จะอุดมสมบูรณ์ดี และหากพระโคกินเหล้า พยากรณ์ว่า การคมนาคมสะดวกขึ้น การค้าขายกับต่างประเทศดีขึ้น ทําให้เศรษฐกิจรุ่งเรือง
อนึ่ง วันพระราชพิธีพืชมงคลนี้ นับตั้งแต่ปี พ.ศ.2509 เป็นต้นมา คณะรัฐมนตรีได้ประชุมปรึกษาลงมติให้เป็น “วันเกษตรกร” ประจําปีอีกด้วย ทั้งนี้ เพื่อให้ผู้มีอาชีพทางการเกษตรพึงระลึกถึงความสําคัญของการเกษตร และร่วมมือกันประกอบพระราชพิธีพืชมงคลเพื่อเป็นสิริมงคลแก่อาชีพของตน ทั้งยังก่อให้เกิดประโยชน์แก่เศรษฐกิจของประเทศชาติ จึงได้จัดงานวันเกษตรกรควบคู่ไปกับงานพระราชพิธีพืชมงคลจรดพระนังคัลแรกนาขวัญตลอดมา
กระทรวงเกษตรและสหกรณ์ ได้จัดให้มีการคัดเลือกเกษตรกร สถาบันเกษตรกร และสหกรณ์ดีเด่นแห่งชาติ ประจําปี 2561 เข้ารับพระราชทานโล่รางวัลของพระบาทสมเด็จพระเจ้าอยู่หัวฯ มีรายชื่อดังนี้
เกษตรกรดีเด่นแห่งชาติ ประจําปี 2561 จํานวน 16 สาขาอาชีพ คือ
อาชีพทํานา ได้แก่ นายชัชวาลย์ ท้าวมะลิ จังหวัดอุดรธานี
อาชีพทําสวน ได้แก่ นายธีรภัทร อุ่นใจ จังหวัดจันทบุรี
อาชีพทําไร่ ได้แก่ นางทองแดง แดนดี จังหวัดบุรีรัมย์
อาชีพไร่นาสวนผสม ได้แก่ นายใจ สุวรรณกิจ จังหวัดพัทลุง
อาชีพปลูกหม่อนเลี้ยงไหม ได้แก่ นางกุลกนก เพชรเลิศ จังหวัดบุรีรัมย์
อาชีพเลี้ยงสัตว์ ได้แก่ นายมูฮํามัดกาแมล เจะมะ จังหวัดนราธิวาส
อาชีพเพาะเลี้ยงสัตว์น้ําจืด ได้แก่ นายอดิศัย ว่องไวไพโรจน์ จังหวัดกาญจนบุรี
อาชีพเพาะเลี้ยงสัตว์น้ํากร่อย ได้แก่ นายวศิน ธนภิรมณ์ จังหวัดปัตตานี
อาชีพเพาะเลี้ยงปลาสวยงามและพรรณไม้น้ํา ได้แก่ นายสิทธิธรรม เรืองจรุงพงศ์ กรุงเทพมหานคร
อาชีพปลูกสวนป่า ได้แก่ นางธวัลรัตน์ คํากลาง จังหวัดนครราชสีมา
สาขาบัญชีฟาร์ม ได้แก่ พจท.เฉลียว น้อยแสง จังหวัดชัยนาท
สาขาการพัฒนาที่ดินเพื่อเกษตรกรรม ได้แก่ นายสัญญา หิรัญวดี จังหวัดภูเก็ต
สาขาการใช้วิชาการเกษตรดีที่เหมาะสม ได้แก่ นายบุญมี นามวงศ์ จังหวัดชัยภูมิ
ที่ปรึกษากลุ่มยุวเกษตรกร ได้แก่ นายศรีราชา บัวเบา จังหวัดราชบุรี
สมาชิกกลุ่มยุวเกษตรกร ได้แก่ นายศุภวิชญ์ บํารุงรัตน์ จังหวัดจันทบุรี
สาขาเกษตรอินทรีย์ ได้แก่ นายสฤษดิ์ โชติช่วง จังหวัดสุราษฎร์ธานี
สถาบันเกษตรกรดีเด่นแห่งชาติ ประจําปี 2561 จํานวน 11 กลุ่ม คือ
กลุ่มเกษตรกรทําสวน ได้แก่ กลุ่มเกษตรกรทําสวนบ้านควนสามโพธิ์ จังหวัดพัทลุง
กลุ่มเกษตรกรเลี้ยงสัตว์ ได้แก่ กลุ่มวิสาหกิจชุมชนกลุ่มผู้เลี้ยงไก่ประดู่หางดําทุ่งช้าง จังหวัดน่าน
กลุ่มเกษตรกรทําประมง หรือกลุ่มเกษตรกรเพาะเลี้ยงสัตว์น้ํา ได้แก่ องค์กรชุมชนประมงท้องถิ่นตําบลหาดเล็ก จังหวัดตราด
กลุ่มเกษตรกรแปรรูปสัตว์น้ํา ได้แก่ วิสาหกิจชุมชนกลุ่มแปรรูปถนอมอาหาร จังหวัดแพร่
กลุ่มแม่บ้านเกษตรกร ได้แก่ กลุ่มแม่บ้านเกษตรกรบ้านหนองเหรียง จังหวัดพัทลุง
กลุ่มยุวเกษตรกร ได้แก่ กลุ่มยุวเกษตรกรโรงเรียนเพียงหลวง 12ในทูลกระหม่อมหญิงอุบลรัตนราชกัญญา สิริวัฒนาพรรณวดี จังหวัดอุบลราชธานี
กลุ่มผู้ผลิตเมล็ดพันธุ์ข้าว ได้แก่ กลุ่มผู้ผลิตเมล็ดพันธุ์ข้าวบ้านท่าไม้ จังหวัดนครสวรรค์
สถาบันเกษตรกรผู้ใช้น้ําชลประทาน ได้แก่ กลุ่มบริหารการใช้น้ําชลประทาน ท่ายางบ้านลาดพัฒนา จังหวัดเพชรบุรี
ศูนย์ส่งเสริมและผลิตพันธุ์ข้าวชุมชน ประเภทข้าวหอมมะลิ ได้แก่ ศูนย์ส่งเสริมและผลิตพันธุ์ข้าวชุมชนตําบลเมยวดี จังหวัดร้อยเอ็ด
ศูนย์ส่งเสริมและผลิตพันธุ์ข้าวชุมชน ประเภทข้าวอื่น ๆ ได้แก่ ศูนย์ผลิตเมล็ดพันธุ์ข้าวชุมชนพัฒนาบ้านบึงประดู่ จังหวัดพิจิตร
วิสาหกิจชุมชน ได้แก่ วิสาหกิจชุมชนท่องเที่ยวบ้านน้ําเชี่ยว จังหวัดตราด
สหกรณ์ดีเด่นแห่งชาติ ประจําปี 2561 จํานวน 7 สหกรณ์ คือ
สหกรณ์การเกษตร ได้แก่ สหกรณ์การเกษตรขามสะแกแสง จํากัด จังหวัดนครราชสีมา
สหกรณ์โคนม ได้แก่ สหกรณ์โคนมไทย – เดนมาร์ค (ลําพญากลาง) จํากัด จังหวัดสระบุรี
สหกรณ์นิคม ได้แก่ สหกรณ์นิคมคลองสวนหมาก จํากัด จังหวัดกําแพงเพชร
สหกรณ์ผู้ผลิตยางพารา ได้แก่ สหกรณ์กองทุนสวนยางบ้านเสม็ดจวนพัฒนา จํากัด จังหวัดนครศรีธรรมราช
สหกรณ์ออมทรัพย์ ได้แก่ สหกรณ์ออมทรัพย์โรงพยาบาลกาฬสินธุ์ จํากัด จังหวัดกาฬสินธุ์
สหกรณ์ร้านค้า ได้แก่ ร้านสหกรณ์โรงพยาบาลสุราษฎร์ธานี จํากัด จังหวัดสุราษฎร์ธานี
สหกรณ์บริการ ได้แก่ สหกรณ์สี่ล้อเล็กภูเก็ต จํากัด จังหวัดภูเก็ต
​ปราชญ์เกษตรของแผ่นดิน ประจําปี 2561 จํานวน 3 สาขา คือ
1) นายสุธรรม จันทร์อ่อน  เป็นปราชญ์เกษตรของแผ่นดิน
สาขาปราชญ์เกษตรเศรษฐกิจพอเพียง
2) นายเสถียร มาเจริญรุ่งเรือง  เป็นปราชญ์เกษตรของแผ่นดิน
สาขาปราชญ์เกษตรดีเด่น
3) นายกฤตกร แซ่เอี๊ยบ เป็นปราชญ์เกษตรของแผ่นดิน
สาขาปราชญ์เกษตรผู้นําชุมชนและเครือข่าย
กองเกษตรสารนิเทศ สํานักงานปลัดกระทรวงเกษตรและสหกรณ์ โทร. 02 281 0859 www.moac.go.th
-----------------------------------
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai